Tartalom

[MÉNESGAZDA FELSŐOKTATÁSI SZAKKÉPZÉS 2](#_Toc441490503)

[Mezőgazdasági FELSŐOKTATÁSI SZAKKÉPZÉS 6](#_Toc441490504)

[SZŐLÉSZ-BORÁSZ FELSŐOKTATÁSI SZAKKÉPZÉS 10](#_Toc441490505)

# MÉNESGAZDA FELSŐOKTATÁSI SZAKKÉPZÉS

1. **A felsőoktatási szakképzés megnevezése**: ménesgazda felsőoktatási szakképzés (Stud farming)
2. **A szakképzettség oklevélben történő megjelölése:**
	* szakképzettség: ménesgazda
	* szakképzettség angol nyelvű megjelölése: Stud-Farmer
3. **Képzési terület:** agrár
4. **A felsőoktatási szakképzettséggel legjellemzőbben betölthető FEOR szerinti munkakör(ök):**

6121 Szarvasmarha-, ló-, sertés-, juhtartó és –tenyésztő

1. **A képzési idő félévekben:** 4 félév
2. **A felsőoktatási szakképzettség megszerzéséhez összegyűjtendő kreditek száma:** 120 kredit
* A szakorientációja: kiemelten gyakorlat-igényes (70-80 százalék)
	+ A képzési terület szerinti továbbtanulás esetén beszámítandó kreditek száma: legalább 30 kredit
	+ Az összefüggő szakmai gyakorlat időtartama teljes idejű képzésben: 1 félév, legalább 560 óra, amely az agrártermelés sajátosságai miatt megosztható, de legalább öthetes összefüggő szakmai gyakorlatot kell külső szakmai gyakorlóhelyen teljesíteni.
1. **A felsőoktatási szakképzés célja:**

A felsőoktatási szakképzés célja olyan lovas szakemberek képzése, akik képesek a mikro, kis- és középvállalkozások lovas létesítményeinek, méneseknek telepvezetői, irányítói feladatait ellátni. Megtervezik, majd irányítják a tenyésztési munka folyamatát, koordinálják a létesítmény napi feladatait, szükség szerint maguk is képesek azt elvégezni. Ismerik a minőségi tenyésztéshez szükséges takarmányozási és tartástechnológiai irányelveket, megteremtik a korszerű és piacképes lótartás feltételeit. Tevékenyen részt vesznek a lovak tenyész-szemlékre, teljesítményvizsgákra történő felkészítésében. A szükséges gazdasági pénzügyi, jogi ismeretek és informatikai tudás birtokában közreműködnek a létesítmény gazdasági életének irányításában, valamint az adminisztratív munkában.

**Az elsajátítandó szakmai kompetenciák**

**A ménesgazda**

**a) tudása**

* Ismeri a magyar lótenyésztési kultúrát, annak történelmét és jelenlegi tenyésztésszervezést.
* Ismeri a lótenyésztés/lótartás alapvető fogalmait, tényeit és összefüggéseit a legfőbb gazdasági szereplőkre, funkciókra és folyamatokra vonatkozóan.
* Tudja és érti saját szakterületére vonatkozóan a lótenyésztés/lótartás alapvető, általános és szakspecifikus, a lovassportokat és a lóversenyzést tekintve azok általános ismeretanyagát.
* Ismeri a gazdálkodási és a termék-előállítási folyamatokat.
* Ismeri a mezőgazdaság, a lótenyésztés/lótartás alapvető etikai szabályait.
* Ismeri szakterületének alapvető jogszabályait, a lótenyésztés és lótartás intézményi és gazdasági környezetét, a gyakorlati működtetés fontosabb jellemzőit, a gazdálkodó szervezetek működésének mechanizmusait.
* Ismeri a feladatok megoldására szerveződő csoportok működési folyamatait, az irányításukra vonatkozó alapelveket.
* A munkájához szükséges hardvereket és szoftvereket, informatikai eszközöket napi szinten használja, azok működését átlátja, az azok által nyújtott lehetőségekkel tisztában van.
* Szakterületének szókincsét legalább egy idegen nyelven alapszinten ismeri.
* Ismeri a tenyésztésszervezés jogi szabályozását, az abban szerepet vállalók, különösen a lótenyésztő szervezetek feladatát, jogát és kötelezettségét.

**b) képességei**

* Képes fiatal csikók felvezetésére alapszintű futószáras munka elvégzésére, alapszintű lovaglási és fogathajtási gyakorlati ismeretek birtokában van.
* Képes felmérni a termék-előállítási folyamatokhoz kapcsolódó feladatokhoz szükséges személyi és tárgyi feltételeket.
* Munkáját a fenntartható mezőgazdasági termelés alapelveinek alkalmazásával végzi.
* Képes saját szakterületén (lótenyésztés/lótartás/takarmányozás) a jártasságot igénylő feladatok előírások (útmutatók, technológiai leírások, jogszabályok) szerinti végrehajtására, dokumentálására.
* Képes a szakterület rutin feladatainak elvégzéséhez szükséges, megfelelő módszerek és eszközök önálló megválasztására és alkalmazására.
* Képes operatív szinten a problémák ok-okozati összefüggéseinek feltárására, magyarázatára, következtetések levonására, javaslatok megfogalmazására.
* Képes a lovak szakszerű felvezetésére, alapszintű lovaglási és fogathajtási feladatok végrehajtására.
* A személyi és tárgyi feltételek ismeretében képes a gazdálkodási folyamatok irányítására.
* Alkalmazza a tudásszervezés, önfejlesztés különböző módszereit, valamint a legkorszerűbb információs és kommunikációs eszközöket.
* Képes szaknyelven kommunikálni munkatársaival és a vezetőkkel.
* Képes tájékozódni egyszerű idegen nyelvű szakmai szövegekben.
* Szakmai és pénzügyi információkat gyűjt, nyilvántart és szolgáltat, szervezési, előkészítési és elemzési feladatokat végez, közreműködik a szakmai rendezvények, bemutatók és tanácskozások előkészítésében, szervezésében.
* Megszerzett gazdasági ismeretei alkalmazásával képes lótartó vállalkozások pénzügyi feladataival kapcsolatos döntések meghozatalára.

**c) attitűdje**

* Nyitott tudásának korszínvonalon tartására, a szakterületén új eredmények befogadására, törekszik az újdonságok megismerésére, megértésére, alkalmazására.
* Elkötelezett a minőségi szakmai munkavégzés iránt.
* Betartja a szakirányú etikai elvárásokat és a szakirányú viselkedéskultúra elveit.
* A jobbítás szándékával kritikusan, de együttműködési szándékkal szemléli saját munkáját és környezetében zajló lótenyésztéssel, tartással és kiképzéssel kapcsolatos szakmai tevékenységet.
* Elfogadja szakmája társadalmi szerepét, értékeit.
* Tapasztalatait átadja, ismereteit folyamatosan bővíti.

**d) autonómiája és felelőssége**

* Fel tudja mérni, hogy képes-e egy adott feladat megoldására.
* Szükség szerint maga is elvégzi az egyes munkafolyamatokat.
* Munkahelyi vezetőjének útmutatása alapján irányítja a rábízott személyi állomány munkavégzését.
* Ellenőrzi, és szükség esetén intézkedik a munkavégzés feltételeiről.
* Biztosítja a lótenyésztő/lótartó/lókiképző vállalkozások termelési folyamatainak feltételeit.
* Hibalehetőségeket tár fel és hárít el.
* Részt vesz a szakmai, vezetői fejlődését szolgáló továbbképzéseken, tréningeken.
* Felelősséggel irányítani tudja a rábízott munkaerő előírás szerinti munkavégzéséért, és a lóállomány értékének megtartását, növelését.
* Ellenőrzi a munkavégzéshez szükséges dokumentáció meglétét (hiányosság esetén a tényről tájékoztatja munkahelyi felettesét), szakmai beszámolót önállóan készít.
* Felelős saját jogosultságainak naprakészen tartásáról (engedélyek megléte, kötelező továbbképzéseken való részvétel).
* Rábízható jelentős gazdasági értékkel bíró lóállomány mindennapi munkájának irányítása.
* Képes önálló gazdálkodásra, csoportok irányítási feladatainak ellátására.
* Munkavállalással, vállalkozással kapcsolatosan felelős döntéseket hoz.
1. **A felsőoktatási szakképzés moduljai és azok kreditarányai:**
	1. Valamennyi felsőoktatási szakképzés közös kompetencia modulja: 12 kredit
	2. A képzési terület szerinti közös modul: 21 kredit
	3. A szakképzési modul: 87 kredit, amelyből az összefüggő szakmai gyakorlat: 30 kredit
2. **A felsőoktatási szakképzés összefüggő szakmai gyakorlatának követelményei:**

A ménesgazda felsőoktatási szakképzésben a gyakorlati képzés a szakképzésre vonatkozó rendelkezések szerint megszervezhető felsőoktatási intézményben, illetve annak gyakorlati képzést biztosító szervezeti egységében (tangazdaság, lovarda), valamint a felsőoktatási intézmény által alapított gazdálkodó szervezetben, továbbá egyesületnél, alapítványnál és egyéb gazdálkodó szervezetnél (magyarországi ménes, mesterséges termékenyítő állomás, sportklub) is.

melynek során a hallgató a

.

.

1. **A felsőoktatási szakképzésre történő felvétel feltételei:**

A szakra csak az a hallgató vehető fel, akinek egészségügyi alkalmassági vizsgálata során bebizonyosodott, hogy az élő állattal/lóval való biztonságos munkavégzésének akadálya nincs.

# Mezőgazdasági FELSŐOKTATÁSI SZAKKÉPZÉS

1. **A felsőoktatási szakképzés megnevezése:** mezőgazdasági felsőoktatási szakképzés

(Agricultural Assistant)

1. **A felsőoktatási szakképzés oklevélben szereplő megjelölése**
* szakképzettség: felsőfokú mezőgazdasági mérnökasszisztens
* szakképzettség angol nyelvű megjelölése: Agricultural Engineer Assistant
1. **Képzési terület:** agrár
2. **A felsőoktatási szakképzettséggel legjellemzőbben betölthető FEOR szerinti munkakör(ök):**

3131. Mezőgazdasági technikus

3161. Munka- és termelésszervező

1311. Mezőgazdasági, erdészeti, halászati és vadászati tevékenységet folytató egység vezetője

 4131. Készlet- és anyagnyilvántartó

1. **A képzési idő félévekben:** 4 félév
2. **A felsőoktatási szakképzettség megszerzéséhez összegyűjtendő kreditek száma:**120 kredit
	1. A képzés orientációja: elmélet-orientált (60-70 százalék)

6.2 Az összefüggő szakmai gyakorlat időtartama teljes idejű képzésben: 1 félév, legalább 560 óra, amely az agrártermelés sajátosságai miatt megosztható, de legalább öthetes összefüggő szakmai gyakorlatot kell külső szakmai gyakorlóhelyen teljesíteni. Részidős képzésben a szakmai gyakorlat hat hét (ebből összefüggő három hét), legalább 240 óra.

6.3 A képzési terület szerinti továbbtanulás esetén beszámítandó kreditek száma: legalább 30 kredit

1. **A felsőoktatási szakképzés célja:**

A felsőoktatási szakképzés célja olyan agrárszakemberek képzése, akik részt vesznek a mezőgazdasági termelési folyamat, a termék-előállítás technológiai változatainak működtetésében; közreműködnek a mezőgazdasági termelést végző kis- és középüzemek munkájában, a termék-előállítás folyamatában, a feldolgozásban, értékesítésben, közreműködnek a pénzügyi tervek összeállításában, a gazdasági döntés-előkészítésben.

**Az elsajátítandó szakmai kompetenciák**

**A mezőgazdasági mérnökasszisztens**

**a) tudása**

* + - Ismeri a mezőgazdaság alapvető fogalmait, tényeit és összefüggéseit a legfőbb gazdasági szereplőkre, funkciókra és folyamatokra vonatkozóan.
		- Tudja és érti saját szakterületére vonatkozóan a mezőgazdasági termelés alapvető, általános és szakspecifikus ismeretanyagát, valamint gyakorlati alkalmazásának módszereit és eszközeit.
		- Ismeri a gazdálkodási és a termék-előállítási folyamatokat.
		- Ismeri szakterületének alapvető jogszabályait, a mezőgazdaság intézményi és gazdasági környezetét, a gyakorlati működtetés fontosabb jellemzőit, a gazdálkodó szervezetek működésének mechanizmusait.
		- Ismeri a feladatok megoldására szerveződő csoportok működési folyamatait, az irányításukra vonatkozó alapelveket.
		- Ismeri a mezőgazdaság alapvető etikai szabályait.
		- Ismeri a munkájához szükséges hardvereket és szoftvereket, informatikai eszközöket.
		- Alapszinten tájékozott a K+F tevékenység céljairól, fontosságáról.
		- Alapszinten ismeri szakterületének szókincsét legalább egy idegen nyelven.

**b) képességei:**

* + - Munkáját a fenntartható mezőgazdasági termelés alapelveinek alkalmazásával végzi.
		- Képes saját szakterületén (növénytermesztés, állattenyésztés, élelmiszertermelés, erdőgazdálkodás, kertészeti termelés, stb.) a jártasságot igénylő feladatok előírások (útmutatók, technológiai leírások, jogszabályok) szerinti végrehajtására, dokumentálására.
		- Képes a szakterület rutin feladatainak elvégzéséhez szükséges, megfelelő módszerek és eszközök önálló megválasztására és alkalmazására.
		- Az elsajátított ismeretek birtokában képes a mezőgazdasági igazgatás, termelés és szállítás, áru-feldolgozás és forgalmazás, valamint a vidékfejlesztés területén dolgozó mérnökök, munkáját segíteni úgy, hogy tisztában van a termelési folyamattal, annak irányításával.
		- Képes felmérni a feladatokhoz szükséges személyi és tárgyi feltételeket.
		- Képes önálló gazdálkodásra, csoportok irányítási feladatainak ellátására, a munkavállalással, vállalkozással kapcsolatos felelős döntések meghozatalára.
		- Képes operatív szinten a problémák ok-okozati összefüggéseinek, hibalehetőségek feltárására, magyarázatára, következtetések levonására, javaslatok megfogalmazására.
		- Szakmai és pénzügyi információkat gyűjt, nyilvántart és szolgáltat, szervezési, előkészítési és elemzési feladatokat végez, közreműködik a szakmai rendezvények, bemutatók és tanácskozások előkészítésében, szervezésében
		- Megérti szakterülete kutatási projektjeinek céljait, valamint azok megvalósításában közreműködni.
		- Szaknyelven kommunikál munkatársaival és a vezetőkkel.
		- Képes tájékozódni egyszerű idegen nyelvű szakmai szövegekben.

**c) attitűdje**

* + - Nyitott tudásának korszínvonalon tartására, a mezőgazdaság új eredményeinek befogadására.
		- Törekszik az újdonságok, a szakterülethez kapcsolódó folyamatok megismerésére, megértésére, alkalmazására.
		- Elkötelezett a minőségi szakmai munkavégzés iránt.
		- Betartja a szakirányú etikai elvárásokat és a szakirányú viselkedéskultúra elveit; a jobbítás szándékával kritikusan, de együttműködési szándékkal szemléli saját munkáját és környezetében zajló szakmai tevékenységet.
		- Elfogadja szakmája társadalmi szerepét, értékeit.
		- Érdeklődő a tudományos kutatás iránt, és törekszik annak etikai szabályait megismerni és betartani.
		- Részt vesz a szakmai, vezetői fejlődését szolgáló továbbképzéseken, tréningeken.
		- Tudását fejleszti, és ehhez alkalmazza a tudásszervezés, önfejlesztés különböző módszereit, valamint a legkorszerűbb információs és kommunikációs eszközöket.
		- Tapasztalatait átadja.

**d) autonómiája és felelőssége:**

* + - Fel tudja mérni, hogy képes-e egy adott feladat megoldására.
		- Munkahelyi vezetőjének útmutatása alapján irányítja a rábízott személyi állomány munkavégzését.
		- Ellenőrzi, és szükség esetén intézkedik a munkavégzés feltételeiről.
		- Biztosítja a termelési folyamatok feltételeit.
		- Felelősséget vállal a rábízott munkaerő előírás szerinti munkavégzéséért.
		- Ellenőrzi a munkavégzéshez szükséges dokumentáció meglétét (hiányosság esetén a tényről tájékoztatja munkahelyi felettesét), szakmai beszámolót önállóan készít.
		- Felelős saját jogosultságainak naprakészen tartásáért (engedélyek megléte, kötelező továbbképzéseken való részvétel).
1. **A felsőoktatási szakképzés moduljai és azok kreditarányai:**

- valamennyi felsőoktatási szakképzés közös kompetencia modulja: 12 kredit;

- a képzési terület szerinti közös modul: 21 kredit, amelyből a képzési ág szerinti közös modul: 10 kredit;

- a szakképzési modul: 87 kredit, amelyből az összefüggő szakmai gyakorlat: 30 kredit.

* 1. valamennyi felsőoktatási szakképzés közös kompetencia modulja: kommunikáció alapjai, szakmai és pénzügyi információ feldolgozási alapismeretek, munkaerő-piaci ismeretek, szakmai idegen nyelv, közgazdaságtan, gazdasági és jogi ismeretek, vezetési és munkaszervezési ismeretek: 20-30 kredit;
	2. a képzési terület szerinti közös modul: műszaki ismeretek, mezőgazdasági alapismeretek, matematika, kémia, genetika: 15-20 kredit;
	3. a szakképzési modul: talajtan, növénytan, állattan, növényélettan, állatélettan, földműveléstan, növénytermesztéstan, kertészet, takarmányozástan, állattenyésztéstan, növényvédelem, állategészségtan, rét-, legelőgazdálkodás, környezetgazdálkodás, élelmiszer feldolgozás, üzemgazdaságtan: 60-90 kredit, amelyből az összefüggő szakmai gyakorlat: 30 kredit.
1. **A felsőoktatási szakképzés összefüggő szakmai gyakorlatának követelményei:**

A Mezőgazdasági mérnök felsőoktatási szakképzésben a gyakorlati képzés a szakképzésre vonatkozó rendelkezések szerint szervezhető felsőoktatási intézményben, illetve annak gyakorlati képzést biztosító szervezeti egységében (tangazdaság, tanműhely, laboratórium, taniroda), valamint a felsőoktatási intézmény által alapított gazdálkodó szervezetben, továbbá egyesületnél, alapítványnál és egyéb gazdálkodó szervezetnél.

.

A gyakorlati képzés során a hallgató a gyakorlati képzésért felelős szakmai vezetőjével közösen képzési tervet készít, melyet a képzésért felelős oktatónak jóvá kell hagynia. A gyakorlati képzés ez alapján folyik. A gyakorlati idő végén a hallgatónak gyakorlati munkáról beszámolót kell készítenie, mely részletesen tartalmazza a gyakorlati időszak alatt végzett munkákat.

1. **Idegen nyelvi és szaknyelvi követelmények:**

# SZŐLÉSZ-BORÁSZ FELSŐOKTATÁSI SZAKKÉPZÉS

**1.** **A felsőoktatási szakképzés megnevezése**: szőlész-borász felsőoktatási szakképzés (Viticulture and Enology)

2. A szakképzettség oklevélben történő megjelölése:

* szakképzettség: felsőfokú szőlész-borász mérnökasszisztens
* szakképzettség angol nyelvű megjelölése: Viticulture and Enology Engineer Assistant

3. Képzési terület: agrár

4. A felsőoktatási szakképzettséggel legjellemzőbben betölthető FEOR szerinti munkakör(ök):

3113 Élelmiszer-ipari technikus

3131 Mezőgazdasági technikus

3135 Minőségbiztosítási technikus

3161 Munka- és termelésszervező

3410 Oktatási asszisztens

6114 Szőlő-, gyümölcstermesztő

7115 Borász és egyéb szeszesital-gyártó, szikvízkészítő

5. A képzési idő félévekben: 4 félév

6. A felsőoktatási szakképzettség megszerzéséhez összegyűjtendő kreditek száma: 120 kredit

6.1. a szakképzés orientációja: elmélet-orientált (60-70 százalék)

6.2. az összefüggő szakmai gyakorlat időtartama teljes idejű képzésben: 1 félév, legalább 560 óra. Részidős képzésben a szakmai gyakorlat: hat hét, legalább 240 óra. Részidős képzésben az összefüggő gyakorlat időtartama három hét. A gyakorlat heti 5 nap, átlag 8 óra munka a szakmai gyakorlati hely működéséhez, a gyakorlati irányítást végző személy időbeosztásához igazodva;

6.3. a képzési terület szerinti továbbtanulás esetén beszámítandó kreditek száma: legalább 30 kredit.

7. A felsőoktatási szakképzés célja:

A felsőoktatási szakképzés célja olyan szőlész-borász szakemberek képzése, akik gyakorlati ismeretekkel rendelkeznek, képesek a megtanult ismereteket integráltan alkalmazni, előre nem látható helyzeteket is részben vagy teljesen megoldani. Alkalmasak a szőlő termesztéstechnológiájának megtervezésére, az ökológiai és agrotechnikai tényezőkhöz való adaptálására, a termesztéstechnológiai munkaműveletek megszervezésére, végrehajtására, a végrehajtás irányítására, ellenőrzésére. Jártasak a borászati műveletek alkalmazásában, olyan elméleti és gyakorlati szakismerettel rendelkeznek, mely alapján a technológia által megkövetelt beavatkozásokat el tudják végezni.

Az elsajátítandó szakmai kompetenciák

A szőlész-borász mérnökasszisztens

1. tudása

Ismeri a szőlőtermesztés technológiájának alapvető elemeit.

* + - Ismeri a borászati folyamatok tervezésének és irányítástechnikájának alapjait.
		- Ismeri a szőlő és a bor feldolgozásával, tárolásával és csomagolásával kapcsolatos előírásokat.
		- Ismeri szakterületének alapvető jogszabályait, a szőlőtermesztés és borászat intézményi és gazdasági környezetét, a gyakorlati működtetés fontosabb jellemzőit, a gazdálkodó szervezetek működésének mechanizmusait.
		- Folyamatosan figyelemmel kíséri az élelmiszer-ipari, környezetvédelmi, higiéniai, élelmiszer-biztonsági, élelmezés-egészségügyi, munkavédelmi előírásokat, valamint betartja és betartatja azokat.
		- Ismereteit folyamatosan bővíti a kamarai és egyéb szakmai továbbképzéseken.
		- Figyelemmel kíséri a szőlészeti és borászati műveletekhez alkalmazott gépek, berendezések, az egyéni védőeszközök fejlődését és javaslatot tesz azok alkalmazására.
		- Követi az élelmiszer-technológiai, élelmiszer-biztonsági és minőségügyi ismeretek, élelmiszer-etikai ismeretek változásait.
		- Ismeri és alkalmazza a munkaegészségügy (a munka higiéné és a foglalkozás-egészségügy), munkabiztonság legfontosabb alapfogalmait.
		- Ismeri a vállalkozások alapításával, működtetésével és megszüntetésével kapcsolatos alapvető eljárási, pénzügyi, számviteli, munkaügyi, társadalombiztosítási és adózási jogszabályokat.
		- Alapszinten tájékozott a K+F tevékenység céljairól, fontosságáról.

b) képességei:

* + - Képes a szőlőnövények telepítésére, szakszerű ápolási munkáinak végzésére, minőségi termékek előállítására és forgalmazására, ezen feladatok irányítására.
		- Képes a szőlőből kereskedelmi forgalmazásra szánt borokat készíteni, palackozás során a szükséges műveleteket, technológiákat alkalmazni.
		- A szőlőfeldolgozás, mustkezelés, erjesztés és a borkezelési folyamatokat irányítja és ellenőrzi.
		- A munkavégzés során alkalmazandó gépeket, berendezéseket képes szakszerűen működtetni.
		- Képes a felmerülő szakmai kérdések véleményezésére, a problémák komplex kezelésére, az optimális megoldások kiválasztására.
		- Képes korszerű középszintű irányítói, vezetői tevékenység végzésére, továbbá önálló vállalkozás alapítására.
		- A minőségbiztosítással, élelmiszer-biztonsággal kapcsolatos feladatokat lát el.
		- Képes a munkabiztonsági és munkaegészségügyi feladatok ellátására, környezettudatos magatartás formálására.
		- Képes a vállalkozás ügyviteli feladatainak ellátására, szakmai kapcsolat létesítésére és ápolására.
		- Képes az áruforgalmi folyamatok (beszerzés, készletezés, értékesítés) tervezésére, szervezésére, irányítására, ellenőrzésére.
		- Projekttervezésben és -megvalósításban vesz részt.
		- Képes munkája során alkalmazni az élelmiszer-technológiai, élelmiszer-biztonsági és minőségügyi ismereteket.
		- Képes alkalmazni a munkaegészségügy (a munkahigiéné és a foglalkozás-egészségügy), munkabiztonság legfontosabb alapfogalmait.
		- A felhasznált anyagokra vonatkozó alapvető jogszabályok ismeretében közreműködik az élelmiszerek előállításából, tárolásából, szállításából, tovább-feldolgozásából, felhasználásából adódó ember- és környezetkárosító hatások megelőzésével kapcsolatos feladatok ellátásában.
		- Alkalmazza a kommunikációs módszereket, képes információkat felhasználni és átadni, tárgyalási technikákat alkalmazni, számítógépes és telekommunikációs eszközöket használni.
		- Irányítja és ellenőrzi a szaktechnológiai gyártási folyamatokat, szem előtt tartva a minőségbiztosítás és minőségszabályozás, élelmiszer-biztonság, valamint a környezetvédelem elemeit.
		- Szőlőt termel, bort állít elő, biztonságosan üzemelteti a szőlészeti és borászati gépeket, berendezéseket.
		- Minősíti az alapanyagokat, késztermékeket, gyártásközi ellenőrzéseket végez.
		- El tudja látni a munka-, tűz-, környezetvédelemmel, higiéniával, minőségbiztosítással, élelmiszer-biztonsággal kapcsolatos alapfeladatokat.
		- Elemzi az alapvető gazdálkodási összefüggéseket, elvégzi a vállalkozás alapításával, működtetésével és megszüntetésével kapcsolatos számviteli, pénzügyi és munkaügyi alapfeladatokat.

c) attitűdje

* + - Együttműködik a munkáltató munka-, tűz- és környezetvédelmi, valamint higiéniai, minőségbiztosítási feladatait ellátó szakembereivel.
		- Nyitott tudásának fejlesztésére, az adott szakterület új eredményeinek befogadására.
		- Törekszik az újdonságok megismerésére, megértésére és alkalmazására.
		- Elkötelezett a minőségi szakmai munkavégzés iránt.
		- A jobbítás szándékával kritikusan, de együttműködési szándékkal szemléli saját munkáját és a környezetében zajló szakmai tevékenységeket.
		- Empatikus mások szakmai problémái iránt.
		- Törekszik a szakterületéhez kapcsolódó folyamatok mélyebb megértésére.
		- Nyitott az új termelési módszerek nyomon követésére és azok befogadására.
		- Érdeklődő a tudományos kutatás iránt, és törekszik annak etikai szabályait megismerni és azokat betartani.
		- Elfogadja szakmája társadalmi szerepét, értékeit.

d) autonómiája és felelőssége:

* + - Munkahelyi vezetőjének útmutatása alapján irányítja és ellenőrzi a rábízott személyi állomány munkavégzését.
		- Intézkedik a technikai eszközök időszakos karbantartásáról, felügyeli a higiéniai műveletek elvégzését, ellenőrzi annak eredményét.
		- Figyelemmel kíséri a szakterülettel kapcsolatos jogszabályi, technikai és adminisztrációs változásokat.
		- Felelősséggel tartozik a saját és a rábízott munkaerő előírás szerinti munkavégzéséért.
		- Ellenőrzi a munkavégzéshez szükséges eszközök, anyagok meglétét (hiányosság esetén gondoskodik a pótlásról és/vagy a tényről tájékoztatja munkahelyi felettesét).
		- Ellenőrzi és felismeri a szőlőtermesztés és a borelőállítás kritikus pontjait, kezdeményezi a szükséges intézkedések megtételét.
		- Ellenőrzi, illetve ellenőrizteti gépek, berendezések biztonságos működését.
		- Fel tudja mérni, hogy képes-e egy adott probléma, feladat megoldására.
		- Általános szakmai felügyelet, irányítás és ellenőrzés mellett önállóan végzi munkáját.
		- Operatív döntéseit a szakterület jogi, etikai szabályainak figyelembevételével hozza meg.
		- Felelősséget érez saját és az általa irányított szakmai csoport – munkaszervezeti egység – munkája, eredményei és kudarcai iránt.
		- Vállalja a felelősséget a szakterületével kapcsolatos következtetések levonásáért, önálló javaslatok megfogalmazásáért.
		- Önállóan képes szakmai ismereteinek bővítésére.
		- Felelősséget vállal a K+F tevékenységben végzett munkájáért, a létrehozott eredmények valódiságáért.
		- Szakmai beszámolóit, jelentéseit maga készíti.

9. A felsőoktatási szakképzés moduljai és azok kreditértékei:

9.1. valamennyi felsőoktatási szakképzés közös kompetencia modulja: 12 kredit;

9.2. a képzési terület szerinti közös modul: 21 kredit;

9.3. a szakképzési modul: 87 kredit, amelyből az összefüggő szakmai gyakorlat: 30 kredit

10. Az összefüggő szakmai gyakorlat követelményei:

12. A felsőoktatási szakképzésre történő felvétel feltételei:

A felvétel feltétele az egészségügyi alkalmassági követelményeknek való megfelelés.